Emlékeztető a Gázipari Egyeztető Fórum 2016. január 28-i üléséről

Az ülésen részt vett a munkáltatói oldal részéről:

dr. Nagy Zsuzsanna ENKSZ Zrt. HR szakértő
dr. Szalayné Bíró Zsuzsanna Főgáz Zrt. jogi igazgató
Török Nándor Főgáz Zrt. mb. HR igazgató
Majzik-Novák Viktória GDF SUEZ Energia Zrt. HR vezető
 Ferencziné Molnár Andrea ENKSZ Észak-Dél Reg. Földgázszolgáltató Zrt. HR generalista

Munkavállalói oldal részéről:

Székely Tamás VDSZ elnök
Ledács-Kiss Miklós Gázipari Szakszervezeti Szövetség alelnök
Varga Gyula Gázipari Szakszervezeti Szövetség elnök

Helyszín. Főgáz Zrt. Budapest

Az ülésen résztvevők a kölcsönös bemutatkozás követően, megegyeztek abban, hogy ezt az egyeztető fórumot elsősorban azért hozták létre, hogy az energia szolgáltatás, különös képen a gázszolgáltatás átszervezése alatt, és azt követően rendszeresen legyen lehetőség egyeztetésre, információ átadásra. Ez iparágban érezhetően megerősödött a szakképzett munkavállalók elvándorlása, ami többek között az átalakulás miatti információ hiány és az emberekben kialakult bizonytalanságnak köszönhető. Az üléseket igény szerint, de legalább negyedévente össze kell hívni. Azt a munkáltatói oldal részéről elhangzott kijelentést, hogy az ENKSZ területén mindig minden jogszerűen a törvények teljes betartása mellett történik, a munkavállai oldal ezt nem vonja kétségbe. Viszont a törvények puszta betartása sokszor nem elegendő. A jövőben az esetleges anomáliákra fel fogjuk hívni a figyelmet, hiszen ma egy jogszabályoknak megfelelő munkavállalót érintő intézkedés, nem biztos, hogy humánus vagy szociálisan érzékeny.

Mindkét fél tisztában van azzal, hogy azokra a munkavállalókra, akik köztulajdonú társaságban dolgoznak, a Munka Törvénykönyve szigorúbb szabályokat ír elő. Tehát a gáziparban eddig használt Kollektív szerződések módosulni fognak, sajnos a hátrányukra. Ennek ellenére törekedni fog mindkét fél arra, hogy ezek a szerződések a jövőben is meglegyenek és a lehető legjobb tartalmat nyújtsanak. A munkavállalói oldal tájékoztatást adott arról, hogy a Gázipari Kollektív Szerződés mai is érvényben levő többmunkáltatós szerződés. 2006-ban lett újra kötve, azóta viszont nem történt vele semmilyen változtatás. A szakszervezet képviselői kezdeményezték egy ENKSZ szintű keret kollektív szerződés megkötését. A felek megállapodtak abban, hogy a szakszervezet konkrét javaslatot dolgoz ki a szerződés tartamának a megújítására. Az ENKSZ mint a leendő legnagyobb gázipari munkaáltatói csoport tulajdonosa támogatja azt, hogy a megújítás megtörténjen. Reményünket fejeztük ki, hogy a jövőben ebből a párbeszédből az Ágazati Párbeszéd Bizottság ismételt beindítása is valóra válhat.

Arra a kérdésre, hogy a GDF területén elterjedt „Bébi nyugdíj” hogyan fog változni, a munkáltató azt a tájékoztatást adta, hogy az eddigi tapasztalatok azt mutatják, hogy aki átkerült az ENKSZ cégcsoportba, az egyösszegű kifizetést választotta az átkerülés előtt. Így nem esett bele a 98%-os adózási kulcsba.

A cégcsoporton belül várható lesz, hogy a munkavállalók másik állásba átpályázhatnak. Ebben az esetben több féle megoldás is lehetséges (közös megegyezés, vagy felmondás a munkavállaló részéről). Az új munkakörökben is eltérő a helyzet, van ahol fenn áll a próbaidő. De a jogfolytonos tovább foglalkoztatás is opció lehet. Minden eset egyedi elbírálás alá esik, a munkáltató tájékoztatása alapján nincs kialakult, vagy rögzített formula erre az esetekre. A munkavállalói oldal szerint ez nem túl szerencsés, a munkakört és munkáltatót váltókat jobban tájékoztatni kell a lehetőségekről, és a veszélyekről, illetve a tárgyalni kellene erről, még mielőtt a tömegesebb áthelyezések, munkakör váltások beindulnak.

A munkáltatói oldal ismételten leszögezte, hogy az átszervezések ellenére a munkahelyek számában nem várható lényeges csökkenés. Ezzel is nyugtatni szeretnék a dolgozókat, hiszen mindenkinek érdeke, hogy tapasztalt, a gázszolgáltatást ismerő emberek végezzék a jövőben is a munkát. A munkáltatói oldal jelezte továbbá, hogy lehetőségeihez mérten esetlegesen preferálni fogja azokat a munkavállalókat, akiknek más gázipari szolgálgatóknál szűnik meg a munkaviszonya az engedélyes tevékenység visszaadásának következtében és élni kívánnak a lehetőséggel az új munkahelyek betöltésére kiírt pályázaton.

Készítette: Varga Gyula